
Selve projektet
Vi vil arbejde ud fra et indianertema. Børnehaven vil blive informeret omkring temaet, ved at vi hænger et opslag op i børnehaven et par uger i forvejen. 

Vi vil inddrage fortælling, musiske lege, sange og rytmer. Desuden vil vi selv klæde os ud og under forløbet vil børnene også blive det. Forløbet bliver som følgende:

· Præsentation af gruppen –Her vil vi kort fortælle hvem vi er og hvor vi kommer fra.

· Indianerfortælling. –Vi har selv skrevet en fortælling om indianerliv. Majbritt vil være klædt ud som høvding og fortælle den for børnene. Som slutning inddrages børnene i indianernes stamme… (se bilag 1)

· Med ansigtsmaling og fjer forvandles børnene til indianere. – Vi tager bånd og fjer med til at lave pandebånd og ansigtsmaling til at lave nogle enkle strejf i ansigterne.

· Indianersangen ”Vi er indianere…” –Indianersang, hvor børnene selv er med til at lave versene. Vi laver fagter til versene, hvor børnene kan gå rundt i rummet. (Se bilag 2)

· Indianersangen ”Ugha ugha ughaaa…” –Vi skriver boogie woogie sangen om, så den passer til temaet og leger sanglegen som man normalt ville gøre. Altså tager fat på hinandens skuldre og danser rundt, gør holdt og danser omkring sig selv.  (Se bilag 3)

· Stopdans. –Majbritt starter med at tromme en rytme og når hun holder, skal børnene sætte sig ned hurtigst muligt. Den som først kommer ned at sidde bytter plads med Majbritt. Høvdingen bestemmer hvem der er hurtigst.

· Fortælling/afslutning -Majbritt vil afslutte sin fortælling og samtidig slutte hele forløbet af med at rose børnene og sige tak fordi vi måtte komme. 

Institutionen

Vi skal besøge Eventyrhuset, som er en privat børnehave i Grindsted. Der er ca. 20 børn i alderen 1,5 til 6 år. Der er 2 pædagoger ansat og 2 medhjælpere. 3 af de ansatte vil være til stede når vi kommer ud til dem og afvikler vores musikprojekt. 

I forhold til målgruppen skal der tages højde for at børnene er forholdsvis små. Samtidig er der flere tosprogede børn i institutionen.

Tema frem for enkelt sange.

Vi hat valgt et grundtema frem for tilfældigt sammensatte sange. Ved at starte med en fortælling inddrages børnene i et for dem ukendt univers. Ved at blive i temaet med sange og lege fastholdes børnene i aktiviteten. Det er i hvert fald hvad vi håber på. Udklædningen understreger temaet og gør det nogle gange lettere for børnene at indleve sig i det opbyggede univers.  

Overvejelser i forhold til projektet

I vores projekt har vi lagt vægt på selvbestemmelse og inddragelse af børnene. Børnene skal selv komme med forslag til hvad vi skal synge og hvilke fagter vi skal lave til sangene. Altså har vi sat en ramme, som de skal hjælpe med at udfylde. Samtidig lærer børn af gentagelser, så vi må ikke bremse dem selv om de vil lave sammen bevægelse igen og igen. Børnene er først klar til at gå videre, når de er sikre på sig selv i netop den aktiviteter de er i gang med. Det skaber selvtillid og overskud hos den enkelte at blive god til en ting. Fordybelsen er blandt andet grunden til at vi ikke vil sætte mere end tre musiske aktiviteter i gang. (musik og pædagogik 1. udgave ss.134)

En anden grund til at vi vælger at inddrage fagter og bevægelse i alle aktiviteterne er, at selv små børn har let ved at efterligne fagter og derved være aktivt med. En konsekvens af fagter er, at børnene muligvis koncentrerer sig mere om fagterne end selve sangteksten. Dette er vi opmærksomme på, men synes det er vigtigere at alle kan være med. Samtidig lærer børnene noget ved at lave fagter. De viser hvad de forstår ved teksten på en individuel måde. (Musik og pædagogik 1.udgave s. 96)

Hvad kan musik generelt bruges til?

Musik kan bruges til meget. Vi vil her komme med et par eksempler velvidende at musiske aktiviteter kan bidrage til meget mere. 

Det sociale aspekt er vigtigt i forhold til musiske aktiviteter. I et forløb på bare en halv time kan børnene nå at opleve sig selv som både passive og aktive medskabere af musik. De lærer, at der skal være plads til alle og samtidig at fællesskabet ikke fungerer hvis ikke alle gider deltage. Især dominerende børn vil have godt af fælles musiske aktiviteter, idet musik først bliver spændende når alle bidrager med noget. (musik og pædagogik 2.reviderede udgave s.173)

Gennem musik kan pædagoger også træne med børn der har det svært på forskelligt måde. Har et barn motoriske problemer kan disse trænes i musiske lege sammen med andre børn, uden at barnet føler sig udstillet. Barnet behøver ikke tages ud af fællesskabet for at blive bedre. (musik og pædagogik 1.udgave s.134)

Evaluering

Vi fik et chok da vi kom, størstedelen af børnene var mellem 1,5 og 3 år. Dog fik vi stadig en god modtagelse både af børn og personale. Børnene var interesserede og nysgerrige og forberedte på vi kom. De var i gang med at rydde op og ventede os. Samtidig fik de mulighed for at snakke med os inden projektet gik i gang, hvilket gjorde at de følte sig sikre i vores selskab. 

Pædagogerne var åbne for at vi måske ville lave forløbet alene men ville også gerne deltage, hvis det var meningen. Vores forventning var at pædagogerne deltog sammen med børnene, så de blev der naturligvis. 

Vi drøftede med pædagogerne om legene overhovedet kunne gennemføres med så små børn og blev enige om at prøve det af. Der var mulighed for, at en af pædagogerne kunne gå fra undervejs med de mindste, hvis det gik galt. Det gjorde det ikke, alle legede blev gennemført tilfredsstillende.

For at gå slavisk til værks starter vi nu med fortællingen. Majbritt opdagede hurtigt at fortællingen var for svær at forstå for børnene og improviserede så den fremstod mere enkelt og simpel. Børnene var enormt optagede under fortællingen, selv den mindste lyd ville kunne høres. Så denne del gik bedre end forventet.
Udklædningen var også en succes. Stort set alle ville både males og have indianerfjer omkring hovedet. Vi viser billeder til fremlæggelsen.
Indianersangen gik godt. Børnene sang ikke rigtig med, men lavede alle sammen fagter. De var også gode og opfindsomme til at komme med forslag til sangteksten. Vi skulle blandt andet spise bananer og børste tænder. Måske kunne flere godt have lært sangen, men vi havde ikke forventet det. Da fagterne også var vigtige var det fint de lavede dem.

Ugha ugha var vi meget nervøse for, vi troede simpelthen børnene var for små til denne leg. Alle forsøgte og deltog på det niveau de kunne. Nogle holdt kun i hånden, andre lavede fagter til hele sangen. Igen var børnene ivrige til at komme med forslag, der kunne bruges i sangen. Til sidst kunne mange også sangen og sang med. Nogle forslag kom gentagne gange og dermed sang vi dem også gentagne gang. Ifølge teorien er det også normalt for børn. Så legen gik faktisk godt.

Stopdans var børnene vilde med. Vi havde taget den forholdsregel, at man skulle sætte sig ned i stedet for at stå stille. På denne måde ville ingen kunne ødelægge legen, fordi de var for små til at lege den. Men igen blev vi overraskede. Alle børn var interesseret og meget opsatte på at sætte sig først, så de kunne få lov at spille tromme. De mindste blev hjulpet af pædagogerne samt Nadia og Marianne. Ingen af børnene tog af, at selv de langsomste fik lov at spille tromme, og dette gjorde at alle kom til trommen og alle var glade.

Herefter afsluttede vi musikprojektet med at sige, at vi tog tilbage til Amerikas stepper.

Sidst snakkede vi med pædagogerne, der synes vi havde valgt nogle gode lege. Selv de små børn fik noget ud af det og kunne være aktive. Samtidig blev de større børn ikke glemt, idet der også var udfordringer til dem. Tidsmæssigt var det også godt vi kun havde valgt tre lege, det var overskueligt. Alle lege blev leget længe og godt igennem. Pædagogerne synes godt om projektet.   
Bilag 1
Indianer projekt
Vi er en gruppe på tre studerende fra Esbjerg seminarium, som har lavet et musik projekt der omhandler indianere. Vi har fået den glæder at komme her i Eventyrhuset og underholde med lidt dans, sang og en go fortælling om indianere. Vi glæder os til at se jer tirsdag den 24. oktober. 

Venlig hilsen

Nadia, Marianne og Majbritt 

BILAG 2
Indianerfortælling 

Jeg hedder høvdinge Sorte Lok og jeg vil nu fortælle Jer om mit folk. Vi er en flok vilde indianere, der bor langt ude på Amerikas stepper. Vi bor på bredden ved den rislende flod i en lille landsby. Vi bor i tippier, nogle spidse telte med bål i midten, ellers kan vi ikke holde os varme om natten. Vi skaffer vores mad ved enten at gå på jagt efter store bøfler der flokkes på prærien eller ved at fiske i den nærliggende flod. Desuden samler vi bær og andet grønt der kan spises.

En normal dag i vores indianerverden starter med at vi står op sammen med solen. Indianere er meget morgenfriske… Vi tænder bål og spiser lidt mad inden vi tager ud at jage. Vi ridder ude på stepperne mange timer hver dag… -hver jæger har sin egen hest. Der jager vi mad til aftenen og det tager vi med hjem til landsbyen. Så sidder vi omkring bålet og spiser vores bytte og derefter bruger vi hele aftenen til at synge og danse. Indianere kan rigtig godt lide at danse. 

Nu bedes i deltage i aftenens danse… Men først skal i være rigtige indianere.

BILAG 3
VI ER INDIANERE…

VI ER INDIANERE DER DANSER INDIANERDANS

VI ER INDIANERE DER DANSER INDIANERDANS
DANSER HELE DAGEN LANG

OG SYNGER EN INDIANERSANG        

DANSER HELE DAGEN LANG

OG SYNGER EN INDIANERSANG   

(Indianerhyl)
VI ER INDIANERE DER GÅR PÅ JAGT MED BUE OG PIL

VI ER INDIANERE DER GÅR PÅ JAGT MED BUE OG PIL

DANSER HELE DAGEN LANG

OG SYNGER EN INDIANERSANG

DANSER HELE DAGEN LANG

OG SYNGER EN INDIANERSANG        

(Indianerhyl)
VI ER INDIANERE DER SVØMMER I DET SOTRE HAV

VI ER INDIANERE DER SVØMMER I DET STORE HAV
DANSER HELE DAGEN LANG

OG SYNGER EN INDIANERSANG

DANSER HELE DAGEN LANG

OG SYNGER EN INDIANERSANG        

(Indianerhyl)
BILAG 4
UGHA UGHA UGHAA

ÅHH UGHA UGHA UGHA HEJ

ÅHH UGHA UGHA UGHA HEJ

ÅHH UGHA UGHA UGHA HEJ 

OG SÅ GÅR VI I RING HEJ

Så tager vi hænderne frem

Så tager vi hænderne tilbage

Så tager vi hænderne frem 

Og så ryster vi dem lidt

Vi danser indianerdans og drejer lidt omkring

Og så går vi i ring hej

ÅHH UGHA UGHA UGHA HEJ

ÅHH UGHA UGHA UGHA HEJ

ÅHH UGHA UGHA UGHA HEJ 

OG SÅ GÅR VI I RING HEJ

Så tager vi fødderne frem

Så tager vi fødderne tilbage

Så tager vi fødderne frem 

Og så ryster vi dem lidt

Vi danser indianerdans og drejer lidt omkring

Og så går vi i ring hej

ÅHH UGHA UGHA UGHA HEJ

ÅHH UGHA UGHA UGHA HEJ

ÅHH UGHA UGHA UGHA HEJ 

OG SÅ GÅR VI I RING HEJ

Så tager vi hovederne frem

Så tager vi hovederne tilbage

Så tager vi hovederne frem 

Og så ryster vi dem lidt

Vi danser indianerdans og drejer lidt omkring

Og så går vi i ring hej

ÅHH UGHA UGHA UGHA HEJ

ÅHH UGHA UGHA UGHA HEJ

ÅHH UGHA UGHA UGHA HEJ 

OG SÅ GÅR VI I RING HEJ

Så tager vi hele kroppen frem

Så tager vi hele kroppen tilbage

Så tager vi hele kroppen frem 

Og så ryster vi dem lidt

Vi danser indianerdans og drejer lidt omkring

Og så går vi i ring hej

ÅHH UGHA UGHA UGHA HEJ

ÅHH UGHA UGHA UGHA HEJ

ÅHH UGHA UGHA UGHA HEJ 

OG SÅ GÅR VI I RING HEJ

